CELEX: 22019D0730
Language: mt
Date: 2017-07-07 00:00:00
Title: Deċiżjoni tal-Kumitat Konġunt taż-ŻEE Nru 123/2017 tas-7 ta’ Lulju 2017 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2019/730]

16.5.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 128/12
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 123/2017
         tas-7 ta’ Lulju 2017
         li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2019/730]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament tal-Kummissjoni (UE) Nru 1327/2014 tat-12 ta' Diċembru 2014 li jemenda r-Regolament (KE) Nru 1881/2006 fir-rigward tal-livelli massimi ta' idrokarburi aromatiċi poliċikliċi (PAHs) fil-laħam u fil-prodotti tal-laħam affumikati b'mod tradizzjonali u fil-ħut u fil-prodotti tas-sajd affumikati b'mod tradizzjonali (1) jrid jiġi inkorporat fil-Ftehim ŻEE.
                  
               
                     (2)
                  
                  
                     Din id-Deċiżjoni tikkonċerna l-leġiżlazzjoni marbuta mal-oġġetti tal-ikel. Il-leġiżlazzjoni dwar il-prodotti tal-ikel ma għandhiex tapplika għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar in-Negozju fi Prodotti Agrikoli tibqa’ estiża għal-Liechtenstein, kif speċifikat fl-introduzzjoni tal-Kapitolu XII tal-Anness II tal-Ftehim ŻEE. Għaldaqstant, din id-Deċiżjoni ma tapplikax għal-Liechtenstein.
                  
               
                     (3)
                  
                  
                     Għalhekk, l-Anness II tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-punt 54zzzz (ir-Regolament tal-Kummissjoni (KE) Nru 1881/2006) tal-Kapitolu XII tal-Anness II tal-Ftehim ŻEE għandu jiġi emendat kif ġej:
            
                        1.
                     
                     
                        Jiżdied l-inċiż li ġej:
                        
                                    —
                                 
                                 
                                    
                                                “—
                                             
                                             
                                                
                                                   32014 R 1327: Ir-Regolament tal-Kummissjoni (UE) Nru 1327/2014 tal-12 ta’ Diċembru 2014 (ĠU L 358, 13.12.2014, p. 13).”
                                             
                                          
                              
                  
                        2.
                     
                     
                        L-adattament eżistenti għandu jiġi nnumerat bħala adattament (a).
                     
                  
                        3.
                     
                     
                        L-adattament li ġej jiżdied wara l-adattament (a):
                        
                                    “(b)
                                 
                                 
                                    Fil-paragrafi 6 u 7 tal-Artikolu 7, in-Norveġja u l-Iżlanda għandhom jiġu inklużi fil-listi tal-pajjiżi koperti mid-deroga mill-Artikolu 1.”
                                 
                              
                  
         
            Artikolu 2
            It-testi tar-Regolament (UE) Nru 1327/2014 bil-lingwa Iżlandiża u b'dik Norveġiża, li ser jiġu ppubblikati fis-Suppliment dwar iż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fit-8 ta’ Lulju 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.
         
         
            Magħmul fi Brussell, is-7 ta' Lulju 2017.
            
               
                  Għall-Kumitat Konġunt taż-ŻEE
               
               
                  Il-President
               
               Sabine MONAUNI
            
         
         
            (1)  ĠU L 358, 13.12.2014, p. 13.
         
            (*1)  Ma huma indikati l-ebda rekwiżiti kostituzzjonali.